
Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet módosításáról
[1] A rendeletmódosítás célja, hogy a Fót városnév használatáról szóló engedély teljeskörű elbírálásának polgármester részére történő hatáskör-átruházásával az eljárások hatékonyabbá és gyorsabbá váljanak.
[2] Fót Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §
A Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet 2. §-a helyébe a következő rendelkezés lép:
„2. §
Fót városnév használatát, annak
a)	Fót,
b)	Fót Város,
c)	Fóti (fóti),
d)	Foth
e)	Folth
f)	Fot
g)	FOTI
formáját, illetve ezek bármely rövidített, vagy toldalékos alakját a Polgármester engedélyezi.”
2. §
A Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet a következő 13. §-sal egészül ki:
„13. §
Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet módosításáról szóló Fót Város Önkormányzat Képviselő-testületének .../2026. ( . ) önkormányzati rendeletével megállapított rendelkezéseit a hatályba lépésekor folyamatban lévő ügyekben is alkalmazni kell.””
3. §
A Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet 4. § (2) bekezdésében a „Képviselő-testület” szövegrész helyébe a „Polgármester” szöveg lép.
4. §
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 3. melléklete az 1. melléklet szerint módosul.
5. §
	Az iromány az Integrált Jogalkotási Rendszerben készült.

Ez a rendelet a kihirdetését követő harmadik napon lép hatályba.

1. melléklet az .../... . (... . ... .) önkormányzati rendelethez
1. A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 3. melléklet 1. pontja helyébe a következő pont lép:
„1. Önkormányzati rendeletekben szabályozott hatáskörök
1.1. Dönt a mezőőri járulék megállapításáról, módosításáról, visszavonásáról, valamint a mezei őrszolgálatról szóló önkormányzati rendeletben szabályozott méltányossági szempontok szerint benyújtott kérelmekről.
1.2. Ellátja a sebességcsökkentő küszöbök vagy egyéb műtárgyak létesítésével kapcsolatos egyéb feladatokat a sebességcsökkentő küszöbök lakossági kezdeményezés alapján történő létesítésének szabályairól szóló önkormányzati rendelet alapján.
1.3. Dönt a Helyi védett értékek támogatása című költségvetési előirányzat terhére évente kiírt nyilvános pályázatra beérkező pályázatokról, a támogatást nyert jogosultakkal szerződést köt a településkép védelméről szóló önkormányzati rendelet alapján.
1.4. Településképi véleményezési eljárásban, a tervezett építési tevékenységet feltétel nélkül vagy feltétel meghatározásával javasolja, vagy engedélyezésre nem javasolja.
1.5. Dönt településképi bejelentési és kötelezési eljárásban hatáskörébe utalt hatósági eljárásban.
1.6. Dönt a gyermekvédelmi- és szociális ellátásokkal és támogatásokkal kapcsolatos ügyekben, a gyermekvédelmi- és a szociális ellátásokról és támogatásokról szóló önkormányzati rendelet alapján.
1.7. A lakások és helyiségek bérbeadására, elidegenítésére, valamint díjakra vonatkozó szabályokról szóló önkormányzati rendelet (a továbbiakban: R.) rendelkezései alapján:
a) dönt a nem pályázati úton történő, legfeljebb három éves határozott időtartamú lakásbérleti jogviszony megalapításáról,
b) dönt a nem pályázati úton történő helységbérleti jogviszony megalapításáról,
c) a bérbeadó Önkormányzat nevében aláírja a lakásbérleti szerződést,
d) a R. szerinti korlátozásokkal dönt a bérleti jogviszony lejártakor a jogviszony időtartamának további egy évvel történő meghosszabbításáról,
e) a R.-ben felsorolt esetekben dönt lakás bérbe adása iránti kérelem elutasításáról, valamint kérelem érdemi vizsgálat nélküli elutasításáról, továbbá megállapítja a lakások és helyiségek bérbevételére benyújtott pályázat érvénytelenségét,
f) gondoskodik a lakások és helyiségek bérbeadására kiírt pályázatra beérkezett pályázatok rangsorolásáról,
g) dönt a lakás, továbbá a helyiség bérleti jogának elcseréléséhez szükséges bérbeadói hozzájárulás megadásáról vagy megtagadásáról,
h) dönt azonnali intézkedést igénylő rendkívüli élethelyzetben átmeneti elhelyezés céljából legfeljebb 3 hónapra történő bérbeadásról, továbbá ennek egy alkalommal, további 3 hónapra történő meghosszabbításáról, valamint a rendelkezésre álló üres és bérbe adható lakások figyelembevételével – gondoskodik törvényben, bírósági- vagy hatósági határozatban előírt bérbeadási vagy elhelyezési kötelezettség teljesítéséről, a bérlő szociális intézménybe utalásakor, kivételesen indokolt esetben, a bérlővel együtt lakó jogcím nélküli személy elhelyezéséről,
i) a bérbeadó részére fizetendő hátralék és annak késedelmi kamatai megfizetésére – amennyiben a hátralék összege a 600 ezer forintot nem haladja meg – legfeljebb 18 havi, kamatmentes részletfizetést engedélyezhet,
j) dönt a még nem pályáztatott helyiségek egyszeri legfeljebb három hónapos határozott időre szóló bérbeadásáról,
k) meghatározza a bérbeadó és a bérlő között létrejövő írásbeli közös megállapodások tartalmát,
l) évente felülvizsgálja a lakásbérleti szerződéseket az alkalmazandó bérleti díj szempontjából, továbbá
m) dönt minden olyan ügyben, amit a R. a hatáskörébe utal.
1.8. A jegyzővel közösen dönt a Hivatal köztisztviselője és munkavállalója lakhatási támogatás iránti, továbbá lakásépítéshez, vásárláshoz, korszerűsítéshez kapcsolódó támogatás iránti kérelméről – a közszolgálati tisztviselők egyes juttatásairól szóló önkormányzati rendelet alapján.
1.9. Az államháztartáson kívülre folyósított pénzügyi támogatásokról és államháztartáson kívüli forrás átvételéről szóló önkormányzati rendelet alapján:
a) dönt - a tárgyévi költségvetési rendeletben e célra meghatározott előirányzat erejéig - természetes személy egyedi támogatási igényéről, egymillió forint összeghatárig,
b) dönt a megkötött támogatási szerződések elszámolási határidői módosításának engedélyezéséről,
c) dönt - az alapítványi forrás - egymillió forint összeghatárig az államháztartáson kívüli forrás átvételéről, legfeljebb a felajánlástól számított 60 napon belül.
1.10. Dönt a közterület használat engedélyezésével kapcsolatos ügyekben, a közterület-használat szabályairól szóló önkormányzati rendelet alapján.
1.11. Az önkormányzati vagyongazdálkodás körében, az Önkormányzat vagyonáról és a vagyongazdálkodás szabályairól szóló önkormányzati rendelet rendelkezései alapján:
a) dönt a korlátozottan forgalomképes vagyon tulajdonjogának megszerzéséről, továbbá 5 évet meg nem haladó időtartamú hasznosításáról, használatba adásáról és haszonélvezetbe adásáról nettó 8 millió forint forgalmi érték összeghatárig;
b) dönt a forgalomképes vagyon tulajdonjogának megszerzéséről, átruházásáról, 5 évet meg nem haladó időtartamú hasznosításáról, használatba adásáról és haszonélvezetbe adásáról nettó 8 millió forint forgalmi érték összeghatárig;
c) dönt öröklés, illetve az Önkormányzat javára vagyonról történő lemondás elfogadásáról nettó 25 millió forint összeghatárig;
d) dönt önkormányzati vagyon tulajdonjogának ingyenes vagy kedvezményes, bármely jogcímen történő átruházásáról, vagy a vagyon egyéb módon történő, ingyenes vagy kedvezményes hasznosításáról nettó 500.000 forint értéket meg nem haladóan;
e) dönt bármely vagyontárgy tulajdonjogának - Magyarország helyi önkormányzatairól szóló 2011. évi CLXXXIX. törvény 42. § 16. pontjában meghatározottak kivételével -, használati jogának az Önkormányzat részére történő ingyenes megszerzéséről, továbbá bármely vagyontárgy, vagyoni értékű jog az Önkormányzat által történő megszerzéséről, amennyiben az Önkormányzat által a vagyontárgy, vagyoni értékű jog megszerzéséért fizetendő összeg nem haladja meg a nettó 40 millió forintot;
f) dönt leselejtezett ingó vagyon ingyenes, vagy kedvezményes átruházásáról;
g) dönt önkormányzati ingatlan vagyon alkalmi jellegű – azaz 60 napot meg nem haladó időtartamú - ingyenes, vagy kedvezményes hasznosításáról;
h) dönt behajthatatlannak nem minősülő követelésről, vagy annak egy részéről történő lemondásról nettó 3 millió forintot meg nem haladó követelés összeg esetén,
i) dönt az Önkormányzat és a fenntartásában működő intézmények perbeli, vagy peren kívüli egyezség megkötésére vonatkozóan nettó 3 millió forint pertárgy értéket meg nem haladó peres és nemperes eljárás esetében;
j) dönt az önkormányzat tulajdonába tartozó reklámhordozón lévő reklámfelület (óriásplakát) értékesítéséről.
1.12. Dönt az életjáradék fejében felajánlott ingatlanokkal kapcsolatos ügyekben az időskor életjáradékkal történő önkormányzati támogatásáról szóló rendeletben foglaltak alapján.
1.13. Dönt a közterület felügyeletről szóló önkormányzati rendelet szerinti Együttműködési megállapodások jóváhagyásáról.
1.14. Dönt a Fót Város Önkormányzatát megillető, átmenetileg szabad pénzeszközei lekötéséről az önkormányzat éves költségvetéséről szóló önkormányzati rendeletben meghatározott előírások és feltételek szerint.
1.15. Dönt az Önkormányzat mindenkori éves költségvetéséről szóló rendeletben meghatározottak szerint az általános tartalék, és a céltartalék felhasználásáról, valamint a kiemelt előirányzatok, előirányzatok közötti átcsoportosításról, azok módosításáról.



1.16. Dönt a Fót városnév felvételéről, használatáról és hasznosításáról szóló önkormányzati rendeletben foglaltak szerint a Fót városnév használatáról.”

Végső előterjesztői indokolás
Az eddigi jogalkalmazói tapasztalatokra figyelemmel nem indokolt a kereskedelmi, és reklámcélú felhasználás esetén benyújtott engedélykérelmek Képviselő-testület részére történő döntési hatáskör fenntartása.


HATÁSVIZSGÁLATI LAP
Fót Város Önkormányzat Képviselő-testületének
a Fót városnév felvételéről, használatáról és hasznosításáról szóló 32/2023. (X. 27.) önkormányzati rendelet módosításához

1. Társadalmi hatások
A névhasználati engedélykérelmek elintézéssé hatékonyabbá válik.
2. Gazdasági, költségvetési hatások
A tervezetnek nincs gazdasági, költségvetési hatása.
3. Környezeti hatások
Nem releváns.
4. Egészségügyi hatások
Egészségügyi hatásai nincsenek a szabályozásnak.
5. Adminisztratív terheket befolyásoló hatások
A rendelet-tervezet elfogadásával az Önkormányzat adminisztrációs terhe nem növekednek.
6. A jogszabály megalkotásának szükségessége, a jogalkotás elmaradásának várható következményei
Tervezet-módosítással a kereskedelmi és reklám célú névhasználati engedélykérelmek elintézése is ügyfélbarátabbá válik, hiszen, azt nem befolyásolja a Képviselő-testület ülésének időpontja.
7. A jogszabály alkalmazásához szükséges személyi, tárgyi, szervezeti és pénzügyi feltételek
A jogszabály alkalmazásához szükséges személyi, tárgyi, szervezeti és pénzügyi feltételek az Önkormányzat rendelkezésére állnak.

